Poštovani roditelji!

Draga djeco!

Šaljem zadatke za petak, 224.4.2020. prema rasporedu sati.

Hrvatski jezik – 22.4. obilježili smo Dan planeta Zemlje. Jeste li se zapitali što je planet, svemir?

Od čega se sastoji? Tko živi? Kako izgleda ? Zamislite jedan neobičan dan i jedan

neobičan posjet …….

Pogledaj film „ Posjet iz svemira „ ( poveznica u prilogu )

Napiši u pisanku velikim tiskanim slovima, naslov filma i kako zovemo vrstu filma koji

si gledao i odgovori na pitanja.

Tko su likovi u crtanom filmu?

Jesu li ti likovi stvarni?

Što je pomoglo djevojčici da ubere jabuku?

Tko je bio u letjelici?

Kako su izgledali svemirci?

Što nam je film poučio ?

Hrvatski jezik – Veliko i malo tiskano slovo LJ lj

Pročitaj i riješi zadatke u početnici stranici 58. i 59. i radnoj bilježnici stranica 58.

Nauči čitati – čitam riječi i rečenice u početnici na str. 59. Dok si čitao/ čitala

Sigurno si primijetio da su imena mjesta Zagreb i Kraljevica napisani velikim

početnim slovima. Zapamti da se imena mjesta pišu velikim početnim slovima!

U pisanku napiši jedan red veliko tiskano slovo LJ i jedan red malo tiskano slovo lj

prema uputi u početnici ( slova pišemo uredno i točno odozgo prema dolje ) i

odgovori na pitanja potpunom rečenicom.

Tko je Ljubica?

Čemu se radujemo?

Likovna kultura -Kockavica

*Kockavica je proljetnica koja raste u rano proljeće. Vrlo je rijetka i strogo je zaštićena. Ima dugačke i uske listove. Na vrhu stabljike je cvijet koji zbog težine visi. Cvjetovi imaju šest latica neobična izgleda. Šare na laticama su u svjetlijim i tamnijim nijansama ljubičaste boje. Svojim izgledom podsjećaju na hrvatski grb od čega potječe naziv cvijeta – kockavica. Kockavicu je ugrozio čovjek tako što je njezina staništa pretvorio u obradive površine.*

*Današnji zadatak je napraviti plakat. Za rad nam je potreban flomaster i vodene boje, kist i dva papira. Upotrijebit ćemo*

*ljubičastu i zelenu boju ( ljubičastu boju dobit ćeš miješanjem plave i crvene boje ).*

*Plakat je oblik obavijesti o nekome događaju koji se najavljuje ili sadrži poruku koju se želi poslati ljudima povodom nekog događaja, važnog dana i slično. Plakat najčešće sadrži tekst i sliku. Slika je obično neki vrlo pojednostavljen oblik, a tekst je kratak i napisan velikim slovima kako bi ga prolaznici mogli brzo uočiti i usput pročitati.*

*Izradi plakat kojim želiš upozoriti da se kockavica ne smije brati.*

*Najprije nacrtaj i oslikaj kockavicu na jednom papiru. Dok se slika suši, na drugom papiru napiši kratku poruku velikim, uočljivim slovima. Predloži neku zanimljivu poruku. (Nemoj me brati, ja sam zaštićena! / Čuvaj me da ne nestanem! I sl.). Pokušaj naglasiti slova debljinom i izborom boje. Kada se slika kockavice osuši, izreži njezin oblik i zalijepi na papir u boji, a zatim zalijepi i papir s porukom.*

*Uživaj u radu i pošalji učiteljici svoj rad. Radujem se tvojem plakatu.*

Tjelesno zdravstvena kultura – Ciklična kretanja različitim tempom na livadi.

Puno uspjeha u radu želi ti učiteljica.

Ugodan vikend i srdačan pozdrav!